## Rješenje o odobrenju za rad Zatvorenog dobrovoljnog mirovinskog fonda Ericsson Nikola Tesla

### NN 179/2004 (17.12.2004.), Rješenje o odobrenju za rad Zatvorenog dobrovoljnog mirovinskog fonda Ericsson Nikola Tesla

# AGENCIJA ZA NADZOR MIROVINSKIH FONDOVA I OSIGURANJA

3118

Na
temelju odredbi članaka 27., 79. stavak 3. i 98. Zakona o obveznim i
dobrovoljnim mirovinskim fondovima (»Narodne novine« br. 49/99 i 63/00), članka
36. stavak 5. Zakona o izmjenama i dopunama Zakona o obveznim i dobrovoljnim
mirovinskim fondovima (»Narodne novine« br. 103/03), članka 2. Pravilnika o
izdavanju odobrenja za rad mirovinskog društva (»Narodne novine« br. 85/01), članka
4. stavak 3. i članka 5. Pravilnika o obav­ljanju poslova banke skrbnika
(»Narodne novine« br. 65/01 i 47/03), odlučujući o zahtjevu za odobrenje za
rad, Raiffeisen mirovinskog društva za upravljanje dobrovoljnim mirovinskim
fondovima d.o.o., Agencija za nadzor mirovinskih fondova i osiguranja (u
daljnjem tekstu Agencija), donosi

## RJEŠENJE

1. Daje
se odobrenje za rad Raiffeisen mirovinskom društvu za upravljanje dobrovoljnim
mirovinskim fondovima d.o.o., za osnivanje i upravljanje Zatvorenim dobrovoljnim
mirovinskim fondom Ericsson Nikola Tesla.

2. Daje
se odobrenje Raiffeisen mirovinskom društvu za upravljanje dobrovoljnim
mirovinskim fondovima d.o.o., na izbor banke skrbnika, HVB Splitske banke d.d.,
Split.

```
Obrazloženje
```

Raiffeisen
mirovinsko društvo za upravljanje dobrovoljnim mirovinskim fondovima d.o.o.,
svojim dopisima od 29. lipnja 2004. uz ispravke do 2. studenoga 2004.,
podnijelo je zahtjev za izdavanje odobrenja za rad Zatvorenoga dobrovoljnoga
mirovinskog fonda Ericsson Nikola Tesla.

Uz zahtjev
su priložili:

–
Izjavu o dokumentima iz članka 21. Zakona o obveznim i dobrovoljnim mirovinskim
fondovima,

–
Odluku o osnivanju Fonda,

–
Ugovor o pokroviteljstvu, osnivanju i upravljanju Fondom,

–
Odluku o načelima ulaganja Fonda,

–
Statut fonda,

– Informativni
prospekt Fonda,

–
Ugovor s bankom skrbnikom sukladno odredbi članka 79. Zakona,

–
Izjavu HVB Splitske banke d.d. Split da nije došlo do promjena u odnosu na
dokumente koji se prilažu za banku skrbnika, a koje je Raiffeisen mirovinsko
društvo za upravljanje dobrovoljnim mirovinskim fondovima d.o.o. dostavilo kao
prilog posljednjem Zahtjevu za izdavanje odobrenja za rad mirovinskog društva,

–
Procjenu dinamike upisa broja članova u Fond u 2004. i 2005. godini.

Postupajući
sukladno odredbama članka 27. Zakona o obveznim i dobrovoljnim mirovinskim
fondovima (u daljnjem tekstu Zakon) i članka 36. stavak 5. Zakona o izmjenama i
dopunama Zakona o obveznim i dobrovoljnim mirovinskim fondovima (u daljnjem
tekstu Izmjene zakona), Savjet je na sjednici održanoj 2. prosinca 2004.
utvrdio da je zahtjev osnovan, pa je odlučeno kao u točki 1. izreke ovog Rješenja.

Na
istoj sjednici Savjet je odobrio izbor banke skrbnika, HVB Splitske banke d.d.,
Split, te odobrio Ugovor o skrbništvu nad imovinom fonda, pa je primjenom od­red­be
članka 79. stavka 3. citiranog Zakona, odlučeno kao u točki 2. izreke ovog Rješenja.

UPUTA O PRAVNOM LIJEKU

Rješenje
je konačno. Protiv ovog Rješenja nezadovoljna stranka može pokrenuti upravni
spor u roku od 30 dana od dana dostave istog.

Klasa:
UP/I 034-04/04-01/26
Urbroj: 383-01-04-15
Zagreb, 2. prosinca 2004.

Ravnatelj
**dr. sc. Dragan Kovačević**, v. r.

Rješenje, NN 179/2004-3118